17.11.2022.
HR
Službeni list Europske unije
C 437 A/7
viii.
ergonomija; ix. medicina i zdravlje ljudi (medicina rada, sestrinstvo, paramedicina, fizioterapija, kineziologija, osteopatija).
(c) Specijalističko osposobljavanje iz točke 3.3.3.(a) uzet će se u obzir ako je ukupno trajalo najmanje 136 sati i izravno je povezano s područjem 3.
Na primjer: savjetnik za prevenciju ili imenovani radnik u području sigurnosnih, ergonomskih ili psihosocijalnih rizika, koordinator za sigurnost ili zaštitu od radijacije itd.
Za potrebe ove točke jedan dan znači osposobljavanje u trajanju od osam sati.
(d) Radno iskustvo iz točaka 3.3.3.(a) od (i) do (vi) smatrat će se relevantnim ako je izravno povezano s opisom posla u području 3, navedenom u Prilogu I. ovoj obavijesti, i ako je stečeno u jednom ili više sljedećih područja: i. zdravlje i sigurnost na radu ili profesionalna higijena; ii. nadzor gradnje, upravljanje objektima ili koordinacija radova; iii.
zaštita od požara ili upravljanje sigurnošću; iv. ergonomija; v. dobrobit i psihosocijalni rizici; vi.
radno okruženje (znanstveni laboratoriji, ispitna postrojenja itd.); vii.
sustavi upravljanja zdravljem i sigurnošću; viii.
procjene rizika na radnom mjestu. 4.
KAKO ĆE SE ORGANIZIRATI NATJEČAJ?
4.1.
Pregled postupaka natječaja Ovaj će natječaj imati sljedeće faze: — prijava (vidjeti odjeljak 4.3.1. u nastavku), — predodabir: testovi zaključivanja (vidjeti odjeljak 4.3.2.), — provjera ispunjavanja uvjeta za prijavu (vidjeti odjeljak 4.3.3.
u nastavku), — centar za procjenu (vidjeti odjeljak 4.3.4. u nastavku), i. dva testa za procjenu općih kompetencija: studija slučaja i intervju za provjeru situacijskih kompetencija, ii. test za procjenu kompetencija iz relevantnog područja: intervju iz relevantnog područja, — provjera popratnih dokumenata i sastavljanje popisa uspješnih kandidata (vidjeti odjeljak 4.3.5. u nastavku).
Način provedbe testiranja (na daljinu/uživo) te druge potrebne pojedinosti i upute bit će navedeni u pozivnom pismu.
Ako se na testiranje dolazi osobno, EPSO će se pobrinuti da uvjeti pod kojima kandidati polažu testove budu u skladu s preporukama nadležnih javnozdravstvenih tijela (Europski centar za sprečavanje i kontrolu bolesti te druga međunarodna, europska i nacionalna tijela).
Za testove zaključivanja i studiju slučaja kandidati moraju rezervirati termin prema uputama EPSO-a.
EPSO obično kandidatima na izbor nudi nekoliko datuma za testove zaključivanja i jedan datum za studiju slučaja.
Razdoblja za rezervaciju termina i polaganje testova ograničena su.